cyanic-selkie/wikianc huggingface dataset:
পংখিল
বর্ণনা
পংখিল বৃহদাকার, লাল দেহযুক্ত, কালো লেজওয়ালা সোয়ালোটেল প্রজাপতি প্রজাতি। লেজ কতকগুলি জোড়া লালছোপযুক্ত। ডানার উপরিতল কালো। সামনের ডানা কালো এবং দাগ-ছোপহীন। পিছনের ডানা সরু এবং লম্বাটে এবং টার্মেন গভীর ভাবে উত্তল ও অবতল ঢেঊ খেলানো। পিছনের ডানার উপরিতলে ৪ ও ৫ নং শিরার মধ্যভাগে সেল এর ঠিক নীচে একটি বৃহদাকার সাদা আয়তাকার (oblong) ডিসকাল ছোপ এবং উক্ত ডিসকাল ছোপটির নীচে ৩ ও ৪ নং শিরার মধ্যভাগে একটি ছোট সাদা ছোপ বর্তমান। এছাড়া পিছনের ডানার উপরিপৃষ্ঠে কতগুলি সাবটার্মিনাল জোড়া লাল ছোপ অনিয়মিত ভাবে বিস্তৃত। পিছনের ডানার নিম্নপৃষ্ঠ উপরিপৃষ্ঠেরই অনুরূপ, তবে নিম্নপৃষ্ঠে ১ক, ২ এবং ৩ শিরামধ্যে (Interspace) ৩টি লাল ছোপ বিদ্যমান। স্ত্রী ও পুরুষ প্রকার একইরকম, শুধুমাত্র স্ত্রী প্রকারে পিছনের ডানার নিম্নভাগে একটি লাল অ্যানাল(anal) ছোপ চোখে পড়ে।
আচরণ
পংখিলরা সাধারনত অলস ভঙ্গিতে উড়তে থাকে গাছের মাথার উপর দিয়ে। এদের লম্বা এবং বড় আকৃতির ডানার গঠন দেখে ওড়ার সময় খুব সহজেই চেনা যায়। সাধারনত এদের ছোট ছোট দলে ভেজা মাটিতে জল পান করতে দেখা যায়।
স্কাড
স্কাড (Scud) হচ্ছে সোভিয়েত ইউনিয়নের একটি ক্ষেপণাস্ত্র সিরিজ। এটি স্নায়ুযুদ্ধের সময় নির্মাণ করা হয় এবং বিভিন্ন দেশে ব্যাপকভাবে রপ্তানি করা হয়। স্কাড শব্দটির উৎপত্তি ন্যাটো রিপোর্টিং নাম এসএস-১ স্কাড থেকে, যা পশ্চিমা গোয়েন্দা সংস্থাগুলো ক্ষেপণাস্ত্রটির সাথে জুড়ে দেয়। ক্ষেপণাস্ত্রগুলোর রাশিয়ান নাম হল আর-১১ (প্রথম সংস্করণ), আর-১৭ এবং আর-৩০০ এলব্রুস (পরবর্তী সংস্করণগুলো)। স্কাড নামটি ব্যাপকভাবে এই ক্ষেপণাস্ত্রগুলো এবং সোভিয়েত ডিজাইনের ওপর ভিত্তিকরে অন্যান্য দেশ কর্তৃক নির্মিত বিভিন্ন ধরনের সংস্করণকে বুঝাতে ব্যবহার করা হয়।
উন্নয়ন
স্কাড শব্দটির প্রথম ব্যবহার ন্যাটোর এসএস-১বি স্কাড-এ নামটিতে, যা দিয়ে আর-১১ ক্ষেপণাস্ত্রটিকে বোঝানো হতো। এর আগের আর-১ নামক ক্ষেপণাস্ত্রটির ন্যাটো প্রদত্ত নাম ছিল এসএস-১ স্কানার, কিন্তু এটির ডিজাইন ছিল একেবারেই ভিন্ন - বলা যায় এটি জার্মানির ভি-২ ক্ষেপণাস্ত্রের প্রায় অবিকল নকল ছিল। আর-১১ তেও ভি-২ থেকে আহরিত প্রযুক্তি ব্যবহার করা হয়েছিল, কিন্তু এটির নকশা ছিল নতুন। এটি ছিল আরো ছোট এবং এর আকৃতি ভি-২ এবং আর-১ অস্ত্রগুলো থেকে আলাদা ছিল। করোলিয়েভ ওকেবি আর-১১ এর উন্নয়ন করে এবং এটি সামরিক বাহিনীতে অন্তর্ভুক্ত হয় ১৯৫৭ সালে । আর-১১ তে সবচেয়ে বৈপ্লবিক উদ্ভাবনটি ছিল এর ইঞ্জিন যার নকশাকার এ.এম. ইসায়েভ। ভি-২ এর একাধিককক্ষ বিশিষ্ট নকশা থেকে এটি ছিল অনেক সরল এবং এতে ইঞ্জিনের ঘরঘর শব্দ দূর করতে এন্টি-অসিলিয়েশন ব্যাফল সংযুক্ত করা হয়। সোভিয়েত ইউনিয়নের ব্যবহৃত অন্যান্য বৃহদাকার ক্ষেপণাস্ত্র থেকে এটি অনেক এগিয়ে ছিল।
এর পরবর্তী সংস্করণগুলো হচ্ছে ১৯৬১ সালে উন্নয়নকৃত আর-৩০০ এলব্রুস/ এসএস-১সি স্কাড-বি এবং ১৯৬৫ সালে উন্নয়নকৃত এসএস-১ডি স্কাড-সি, এর দুটো সংস্কারণই প্রচলিত উচ্চ-বিস্ফোরক, ৫- থেকে ৮০-কিলোটন ক্ষমতার আণবিক অস্ত্র কিংবা রাসায়নিক অস্ত্র বহনে সক্ষম ছিল। ১৯৮০ সালে উন্নয়নকৃত এসএস-১ই স্কাড-ডি সংস্করণটি আরও নির্ভুল ভাবে দূরনিয়ন্ত্রিত বিস্ফোরক বহনে সক্ষম ছিল। প্রতিটি সংস্করণের দৈর্ঘ্য ১১.৩৫ মিটার বা ৩৭.২ ফিট (ব্যতিক্রম স্কাড-এ, যার দৈর্ঘ্য ১ মিটার/ তিন ফিট তিন ইঞ্চি কম) এবং ব্যাস ০.৮৮ মিটার বা ২ ফিট ১১ ইঞ্চি। এগুলো একটি তরল-জ্বালানি রকেট ইঞ্জিন দিয়ে চলে যাতে জ্বালানি হিসাবে ব্যবহৃত হয় কেরোসিন এবং করোশন ইনহিবিটেড রেড ফিউমিং নাইট্রিক এসিড (IRFNA) এর সাথে ইউডিএমএইচ, তরল প্রজ্জ্বলক হিসাবে ব্যবহৃত হয় আনসিমেট্রিক্যাল ডাইমেথাইলহাইড্রাজিন।
এই ক্ষেপণাস্ত্রটির সবোর্চ্চ গতিসীম ৫ মাক।
ব্যবহারকারী
thumb|300px|right|[[আফগান ন্যাশনাল আর্মির একটি স্কাড উৎক্ষেপক।]] thumb|300px|right|যুক্তরাষ্ট্রে [[প্রতিপক্ষ বাহিনী হিসাবে ব্যবহৃত একটি স্কাড উৎক্ষেপক।]] স্কাড ক্ষেপণাস্ত্র এবং এর সংস্করণগুলোর বর্তমান এবং সাবেক ব্যবহাকারীরা হচ্ছে:
ইক্সিয়াস মারিয়ান্নে
ইক্সিয়াস মারিয়ান্নে (বৈজ্ঞানিক নাম: Ixias marianne(Cramer)) ‘পিয়েরিডি’ পরিবার, পাইরিনি উপগোত্র এবং ইক্সিয়াস বর্গভুক্ত মাঝারি আকারের প্রজাতি।
উপপ্রজাতি
এই প্রজাতির কোনো উপপ্রজাতি ভারতে নেই।
বিস্তার
ভারত (শুষ্ক অঞ্চল ছাড়া প্রায় সর্বত্র), নেপাল, বাংলাদেশ এবং শ্রীলঙ্কা এর বিভিন্ন অঞ্চলে এদের দেখা যায়।
বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ
উপরিতল: উভয় ডানার উপরিতল ফট্‌ফটে সাদা। সামনের ডানার অ্যাপেক্স (শীর্ষভাগ) টার্মেন, টর্নাস চওড়াভাবে এবং কোস্টার এক-তৃতীয়াংশ সরুভাবে কালো। উজ্জ্বল কমলা বর্ণের একটি চওড়া এবং বৃহদাকারে পটি (patch) কোস্টার সামান্য নীচ থেকে টর্নাসের উপর পর্যন্ত এবং বাইরের প্বার্শে অ্যাপেক্স এবং টার্মেন এর দিকে বিস্তৃত। উক্ত কমলা পটিটির উপরিভাগে এবং মধ্যভাগে খুব চওড়া এবং নিম্নভাগে ক্রমশ সরু হয়ে কৌনিক অবস্থানে শেষ হয়েছে এবং সরু কালো শিরা দ্বারা সুস্পষ্টভাবে খন্ডিত। কমলা পটির ভিতরের প্বার্শ কোস্টাল শিরার নিচ থেকে ডরসামের অগ্রভাগ অধিক বিস্তৃত মাঝারি মাপের চওড়া কালো দাগ দ্বারা সীমায়িত (Bordered)। পিছনের ডানায় টার্মেন চওড়া ভাবে কালো। উভয় ডানার গোড়ার অংশ অথবা বেস ও সেল কালো আঁশে (Scale) ছাওয়া।
নিম্নতল: ডানার নিম্নতল উজ্জ্বল সালফার রঙা হলুদ যা ইক্সিয়াস বর্গভুক্ত অন্যান্য প্রজাতির অনুরূপ এবং লালচে বাদামী ছোট, তীর্যক দাগ এবং বিন্দু দ্বারা আবৃত। সামনের ডানায় উপরিতলের চওড়া কমলা পটি সচ্ছতার কারনে নিম্নতলে আবছাভাবে দৃশ্যমান। সেল এর নিচে চওড়া ত্রিকোনাকৃতি একটি সাদা অংশ এবং এক অথবা একাধিক বড় এবং সুস্পষ্ট ডিসকোসেলুলার ছোপ দেখা যায়। উক্ত ডিসকোসেলুলার ছোপ কালো এবং মধ্যভাগ সাদা। উভয় ডানায় লালচে-বাদামী, কম বেশি স্পষ্ট এবং বিভিন্ন আকার আকৃতি বিশিষ্ট ডিসকাল ছোপের তীর্যক সারি বর্তমান-অধিকাংশ ক্ষেত্রেই ছোপগুলির কেন্দ্রভাগ সাদা। সামনের ডানা অপেক্ষা পিছনের ডানার ডিসকাল ছোপগুলি আকারে বড়। ইক্সিয়াস বর্গভুক্ত অন্যান্য প্রজাতিতে ডানার নিম্নতলে এই জাতীয় ছোপ ছোখে পড়ে শুষ্ক ঋতু রুপে। পিছনের ডানায় সেল এর বর্হিভাগে সাদা কেন্দ্রযুক্ত ছোট লালচে বাদামী ছোপ দৃশ্যমান। সামনের ডানায় টর্নাস এর উপরিস্থ পটিটি সুস্পষ্ট ভাবে প্রতীয়মান এবং কিছু কিছু নমুনাতে উক্ত পটি খুব বড় আকারের।
শুঙ্গ লালচে-বাদামী বর্ণের। মাথা ও বক্ষদেশ অগ্রভাগে লালচে বাদামী লোমে ঢাকা। বক্ষদেশের উপরিভাগ ধূসর এবং সাদা রোঁয়ায় আবৃত। উদরের উপরিতল কালো। মাথা, বক্ষ এবং উদর এর নিম্নতল সাদা বর্ণের।
স্ত্রী
স্ত্রী প্রকারে সামনের ডানার উপরিতলে অবস্থিত কমলা পটিটি পুরুষ অপেক্ষা কম চওড়া এবং নিচের দিকে কম বিস্তৃত। ২ থেকে ৫ নং শিরামধ্যে কমলা পটিতে ৪টি কালো ছোট ছোপের সারি বর্তমান। কমলা পটির পার্থক্য ব্যতীত উভয় ডানার উপরিতল পুরুষেরই অনুরূপ। ডানার নিম্নতলও একইরকম, শুদ্গু স্ত্রী প্রকারে দাগ-ছোপগুলি সামান্য বেশি বড়। শুঙ্গ, মাথা, বক্ষদেশ এবং উদর পুরুষেরই অনুরূপ।
শুষ্ক ঋতুরূপ
স্ত্রী-পুরুষ উভয় প্রকারেই শুষ্ক ঋতুরূপ এবং আর্দ্র ঋতুরূপ পার্থক্য খুবই কম। ডানার নিম্নতলের দাগছোপগুলি শুষ্ক ঋতুরূপ্র বেশি দেখা যায় এবং কিছু কিছু ক্ষেত্রে দাগ-ছোপগুলি অনেক অনেক বেশি স্পষ্টভাবে দৃশ্যমান।
আচরণ
নিয়মিত ভাবে দেখতে পাওয়া এই প্রজাতির উড়ান দ্রুত এবং ভূমির কাছাকাছি নিচু দিয়ে ওড়ে। এদের ওড়া দেখে মনে হয় সর্বদাই যেন তাড়াহুড়ো এবং ব্যস্ততার মধ্যে রয়েছে। পুরুষ প্রকার খুব দ্রুতবেগে মাটির ১-২ ফুট উপর দিয়ে ওড়ে এবং মাঝেমাধ্যেই ওড়া বন্ধ করে ফুল অথবা ঝোপঝাড়ে গিয়ে বসে। স্ত্রী প্রকারকে পুরুষ অপেক্ষা খুব কমই দেখা যায়; কদাচিৎ এদের দর্শন মেলে যখন এরা নিচু ঝোপঝাড় এবং গাছপালার মধ্যে ডিম পাড়ার উপযুক্ত পরিবেশের খোঁজে ব্যস্ত থাকে। পাতায়, গাছের সরু ডালে, পাথরে এবং মাটিতে বসে ডানা মেলা ও বন্ধ উভয় অবস্থানেই এদের রোদ পোহাতে দেখা যায় এবং ভিজে মাটি, পাথর অথবা মাটির ভিজে ছোপে বসে মাড-পাডল করে। সূর্যালোক প্রেমী এই প্রজাতি সমতলভূমী, নিচু উচ্চতাযুক্ত জঙ্গলের ফাঁকা জায়গা, পাহাড়ের পাদদেশে ঝোপঝাড়যুক্ত অঞ্চল, সবরকম পরিবেশেই বিচরন করে। পাহাড়ী জঙ্গলের ২০০০ মিটার উচ্চতা পর্যন্ত এদের দেখা পাওয়া যায়। তবে তাঁর অধিক উচ্চতায় এদের বিচরন চোখে পড়তেও পারে। উইন্টার ব্লাইদ লিখেছেন, সিমলাতে এবং নীলগিরি পর্বতে ৬৮০০ ফুট উচ্চতায় তিনি এই প্রজাতির দেখা পেয়েছিলেন, যদিও এত উচ্চতায় এদের দর্শনলাভ খুবই অস্বাভাবিক ঘটনা। মিশ্র পর্নমোচী অরণ্য এবং কাঁটা বন এবং সমতল এদের প্রিয় বাসভূমি। বিশেষত বর্ষাকাল এবং বর্ষার ঠিক পরবর্তী সময়ে এদের বিচরন বেশি চোখে পড়ে।
মারলিন অটি
মারলিন জয়েস অটি, ওডি (জন্ম: ১০ মে, ১৯৬০) জামাইকায় জন্মগ্রহণকারী বিখ্যাত স্লোভেনীয় প্রমিলা অ্যাথলেট। শুরুতে আন্তর্জাতিক ক্রীড়াঙ্গনে জামাইকার প্রতিনিধিত্ব করেন। কিন্তু, ২০০২ সাল থেকে স্লোভেনিয়ার পক্ষে আন্তর্জাতিক ক্রীড়াঙ্গনে অংশগ্রহণ করেছেন। ইনডোরে ৬০ মিটার দৌঁড়ে সর্বকালের তালিকায় চতুর্থ, ১০০ মিটারে ষষ্ঠ ও ২০০ মিটারে চতুর্থ স্থান অধিকার করেছেন মারলিন অটি। ১৯৯৩ সালে ইনডোরে ২০০ মিটারে বিশ্বরেকর্ড স্থাপন করেন যা ২০১৫ সাল পর্যন্ত অক্ষত রয়েছে। বর্তমানে তিনি স্লোভেনিয়ায় বসবাস করছেন।
খেলোয়াড়ী জীবন
আন্তর্জাতিক ক্রীড়াঙ্গনে তিনি দীর্ঘকালব্যাপী শীর্ষ পর্যায়ের স্প্রিন্টারের ভূমিকায় অবতীর্ণ হয়েছেন। ৫২ বছর বয়সে ২০১২ সালের ইউরোপীয় অ্যাথলেটিকস চ্যাম্পিয়নশিপের ৪x১০০ রিলেতেও তিনি প্রতিদ্বন্দ্বিতা করেছিলেন। সর্বমোট ৯টি অলিম্পিক পদক জয় করেছেন তিনি। এছাড়াও ট্র্যাক এন্ড ফিল্ডের যে-কোন বিষয়ে সর্বাধিক সাতবার অলিম্পিকে অংশগ্রহণ করে রেকর্ড গড়েন। সর্বমোট ১৪টি বিশ্ব চ্যাম্পিয়নশিপের পদকধারীও তিনি।
মূল্যায়ন
সমগ্র খেলোয়াড়ী জীবনে তার অসামান্য অর্জন ও দীর্ঘস্থায়ীত্বের কারণে তাকে ‘ট্র্যাকের রাণী’ হিসেবে বলা হয়ে থাকে। এছাড়াও ট্র্যাকের বৃহৎ আসরগুলোয় স্বর্ণ ও রৌপ্যের তুলনায় অধিকসংখ্যক ব্রোঞ্জপদক প্রাপ্তির ফলে তাকে ‘ব্রোঞ্জের রাণী’ হিসেবেও আখ্যায়িত করা হয়।
ব্যক্তিগত জীবন
মার্কিন উচ্চ লম্ফধারী ও ৪০০ মিটারের হার্ডলার ন্যাট পেজের সাথে বৈবাহিক সম্পর্ক স্থাপন করেছিলেন। মধ্য-আশির দশকে এ দম্পতি মারলিন অট-পেজ নামে পরিচিতি পেয়েছিলেন।
নলিনা চিত্রকার
নলিনা চিত্রকার (नलिना चित्रकार) একজন নেপালি পপ সঙ্গীতশিল্পী।  তিনি ১৯৯৯ এবং ২০০৫ সালে নেপালের সেরা পপ সঙ্গীতশিল্পী হিসাবে মনোনীত হয়েছিলেন এবং মিস নেপাল ও নেপাল আইডল সহ বেশ কয়েকটি অনুষ্ঠানে পরিবেশনা করেছিলেন।   তিনি মধেশী ও পাহাড়ি মানুষের মধ্যে সম্প্রীতি সম্পর্কে গান লিখেছেন এবং নেপালের মধেশী সম্প্রদায়ের বৈষম্যের বিরুদ্ধে লড়াই করেছেন।
২০০৩ সালে তিনি সঞ্জীব মিশ্রকে বিয়ে করেছিলেন। তাদের একটি ছেলে রয়েছে এবং ২০২০ সালের তথ্য মতে তারা বর্তমানে ক্যালিফোর্নিয়ায় রয়েছেন।
গীতাঞ্জলি রাও
গীতাঞ্জলি রাও (জন্ম: ১৯৭২) একজন ভারতীয় নাট্য অভিনেত্রী, অ্যানিমেটর এবং চলচ্চিত্র নির্মাতা। তিনি বোম্বাই রোজ -এর লেখক ও পরিচালক। এটি একটি পূর্ণ দৈর্ঘ্যের অ্যানিমেটেড ছায়াছবি, ২০১৯ সালের ৩৪তম ভেনিস সমালোচক সপ্তাহ এই ছবিটি দিয়ে শুরু হয়েছিল।
জীবনী এবং কর্মজীবন
গীতাঞ্জলি একজন প্রয়োগ শিল্পী হিসাবে মুম্বইয়ের স্যার জে. জে. ইনস্টিটিউট অফ অ্যাপ্লায়েড আর্টস থেকে ১৯৯৪ সালে স্নাতক ডিগ্রি অর্জন করেছিলেন। তিনি এখানে অ্যানিমেশন এবং চলচ্চিত্র নির্মাণ শিখেছিলেন। তিনি স্বতন্ত্রভাবে দুটি অ্যানিমেটেড স্বল্পদৈর্ঘ্যের ছায়াছবি পরিচালনা এবং প্রযোজনা করেছিলেন, সগুলি হল অরেঞ্জ এবং 'প্রিন্টেড রেইনবো'। তাঁর প্রথম অ্যানিমেটেড স্বল্প দৈর্ঘ্যের ছবি প্রিন্টেড রেইনবো  (২০০৬) কোডাক শর্ট ফিল্ম পুরস্কার, স্মল গোল্ডেন রেল এবং ২০০৬ সালে কান সমালোচক সপ্তাহ বিভাগে ইয়াং ক্রিটিকস পুরস্কার জিতেছিল। ২০০৬ সালের মুম্বাই আন্তর্জাতিক চলচ্চিত্র উৎসবে সেরা অ্যানিমেশন চলচ্চিত্রের জন্যও এই চলচ্চিত্রটি গোল্ডেন শঙ্খ জিতেছিল। তাঁর চারটি স্বাধীনভাবে প্রযোজিত অ্যানিমেটেড স্বল্প দৈর্ঘ্যের ছবি অরেঞ্জ, প্রিন্টেড রেইনবো, চায় এবং ট্রু লাভ স্টোরি ১৫০ টিরও বেশি আন্তর্জাতিক চলচ্চিত্র উৎসবে গিয়েছে এবং ৩০টিরও বেশি পুরস্কার পেয়েছে। পরপর ফ্রেমে আঁকা, গীতাঞ্জলির ছবিগুলি কঠোর নগর বাস্তবতা এবং সেই বাস্তবতা থেকে বাঁচার জন্য, মন থেকে নির্মিত স্বপ্নের পৃথিবীর মধ্যে নির্বিঘ্নে ভ্রমণ করে। যদিও শহুরে বাস্তবতা চিত্রায়নে তাঁর একটি তথ্যচিত্র মূলক শৈলী রয়েছে, জটিল সূক্ষ্ণ স্বপ্নগুলি ভারতের সমৃদ্ধ এবং বিচিত্র লোকশৈলীর শৈলী থেকে অনুপ্রাণিত। তাঁর কাজের কাঠামোতে আছে অ্যানিমেটেড বিজ্ঞাপন, অ্যানিমেটেড বৈশিষ্ট্যগুলির জন্য প্রাক-উৎপাদন, লোগো-গতি এবং এর পাশাপাশি গ্রাফিক উপন্যাস এবং চিত্রিত গল্প। তিনি মঞ্চে এবং ছায়াছবিতেও পুরস্কার প্রাপ্ত অভিনেতা।
তিনি ২০১১ সালের কান সমালোচক সপ্তাহের স্বল্প দৈর্ঘ্যের ছবি বিভাগে নির্ণায়ক সহ বিভিন্ন উৎসবে বিচারকের প্যানেলে দায়িত্ব পালন করেছেন। ২০১৩ সালে, তিনি পাঁচটি স্বল্পদৈর্ঘ্য চলচ্চিত্রের সংকলন শর্টস -এর একটি বিভাগ পরিচালনা করেছিলেন, তাঁর সাথে আরও চারজন ছিলেন নীরজ গায়ওয়ান, ভাসান বালা, অনুভূতি কাশ্যপ এবং শ্লোক শর্মা। এটি প্রযোজনা করেছিলেন অনুরাগ কাশ্যপ।
২০১৪ কান ফিল্ম উৎসবে, তাঁর অ্যানিমেটেড স্বল্প দৈর্ঘ্যের ছবি, সমালোচকদের সপ্তাহে ট্রু লাভ স্টোরি  নির্বাচিত ১০টি স্বল্প দৈর্ঘ্যের ছবি মধ্যে একটি ছিল। তাঁর সর্বশেষ অ্যানিমেটেড পূর্ণ দৈর্ঘ্যের ছবি বোম্বাই রোজ (২০১২) টালিনের পোফ চলচ্চিত্র উৎসবে আন্তর্জাতিক সমালোচকদের পছন্দের চিত্রনাট্যগুলির মধ্যে একটি ছিল।.
তাঁর দুটি স্বাধীনভাবে প্রযোজিত, পরিচালিত এবং অ্যানিমেটেড স্বল্প দৈর্ঘ্যের ছবি ' অরেঞ্জ ' এবং 'প্রিন্টেড রেইনবো ' তাঁর জন্য ২৮টি পুরস্কার জিতেছে। প্রিন্টেড রেইনবো কান এ নির্বাচিত প্রথম ভারতীয় অ্যানিমেশন চলচ্চিত্র। কান ২০০৬ উৎসবে সেরা সংক্ষিপ্ত চলচ্চিত্র হিসেবে এটি 'সমালোচক সপ্তাহ' থেকে তিনটি পুরস্কার জিতেছিল।
ডায়েরি অব আ উইম্পি কিড (বই)
ডায়েরি অব আ উইম্পি কিড জেফ কিন্নি রচিত ও অলঙ্করণকৃত একটি শিশুতোষ উপন্যাস। এটি ডায়েরি অব আ উইম্পি কিড ধারাবাহিকের প্রথম বই। বইটি গ্রেগ হ্যাফলি নামের এক বালক ও মিডল স্কুলে জনপ্রিয় হওয়ার জন্য তার প্রচেষ্টাকে নিয়ে লেখা।
ডায়েরি অব আ উইম্পি কিড সর্বপ্রথম ২০০৪ সালে ফানব্রেইনে প্রকাশিত হয়েছিল। সেখানে এটি প্রায় ২ কোটিবার পড়া হয়েছিল। অন্যান্য পুরস্কারসহ বইটি নিউইয়র্ক টাইমস বেস্ট সেলার হয়েছিল। বইটি অবলম্বনে একটি চলচ্চিত্র নির্মিত হয়েছে, যা ২০১০ সালে মুক্তি পেয়েছিল।
চরিত্রসমূহ
কেন্দ্রীয় চরিত্র গ্রেইগ, তার পরিবার, বন্ধু ও স্থানীয় মিডল স্কুলকে নিয়ে হতাশ। স্কুলে সে কতটা জনপ্রিয় সেটা নিয়ে তার সকল চিন্তা। সে বড় হয়ে ধনী ও জনপ্রিয় হওয়ার দিবাস্বপ্ন দেখে। সে স্কুলে অন্যদের সাথে নিজেকে মানিয়ে নিতে চায়, কিন্তু অধিকাংশ সময়ই তাতে সফল হয়না।
গ্রেইগের সবচেয়ে ভালো বন্ধু। গ্রেগের কথা মত কাজ করার জন্য সে সদা প্রস্তুত। রাউলির সব সময় ছুটি কাটাতে নতুন নতুন জায়গায় ছুটি কাটানো নিয়ে গ্রেইগ বিরক্ত। রাউলি একজন অনুগত বন্ধু হলেও কখনও কখনও সে শিশুসুলভ আচরণ করে। সে মাঝে মাঝে অদ্ভুত পোশাক পরে।
গ্রেইগের তিন বছর বয়সী ছোট ভাই। সে কোন দোষ করলেও কখনই বকা খায়না।
রড্রিক গ্রেইগের বড় ভাই।
ভেরা আলেকজান্দ্রাভনা নোভিকোভা
''' ড. ভেরা আলেকজান্দ্রাভনা নোভিকোভা ''' (১৬ ফেব্রুয়ারি  ১৯১৮  - ১০ এপ্রিল  ১৯৭২) ছিলেন একজন বাংলা ভাষা ও সাহিত্য বিশেষজ্ঞ রুশ অধ্যাপিকা।
সংক্ষিপ্ত জীবনী
ভেরা আলেকজান্দ্রাভনা নোভিকোভার জন্ম তৎকালীন  সোভিয়েত ইউনিয়নের  বর্তমানে  রাশিয়ার  মস্কো শহরে। তিনি ১৯৩৫ খ্রিস্টাব্দে বিদ্যালয়ের পাঠ শেষ করে লেলিগ্রাদ বিশ্ববিদ্যালয়ে প্রাচ্য বিষয়ে পড়াশোনার করে স্নাতকোত্তর ডিগ্রি লাভ করেন। তিনি বাংলা শিখেছিলেন অধ্যাপক দাউদ আলি (প্রমথনাথ দত্ত)-র কাছে। তিনি বাংলা সাহিত্যসম্রাট বঙ্কিমচন্দ্র চট্টোপাধ্যায়ের জীবন ও সাহিত্যের উপর গবেষণা করেন সেখানকার প্রখ্যাত ভারততত্ত্ববিদ আলেকসিয়েই পেত্রোভিক বারান্নিকফের অধীনে এবং  ১৯৫৩ খ্রিস্টাব্দে পিএইচডি ডিগ্রি লাভ করেন। ড. নোভিকোভা ১৯৫২ খ্রিস্টাব্দ হতে আমৃত্যু লেলিনগ্রাদ বিশ্ববিদ্যালয়ে ভারতীয় ভাষা বিভাগের প্রধান ছিলেন এবং বাংলা ভাষা ও সাহিত্য-বিষয়ে অধ্যাপনা করতেন। ১৯৫৬ খ্রিস্টাব্দে তিনি গবেষণা ও প্রশিক্ষণ লাভের জন্য কলকাতায় আসেন। রুশ ভাষায় রচিত তাঁর উল্লেখযোগ্য গ্রন্থ হল -
তিনি রুশ ভাষায় রবীন্দ্র রচনাবলীর সম্পাদনা করেছেন।
সম্মাননা
১৯৭০ খ্রিস্টাব্দে ভেরা আলেজান্দ্রাভনা নোভিকোভা বঙ্কিমচন্দ্র - হিজ লাইফ অ্যান্ড ক্রিয়েশনস তথা (বঙ্কিমচর্চা) গ্রন্থটির জন্য পশ্চিমবঙ্গ সরকারের রবীন্দ্র পুরস্কার লাভ করেন। এছাড়াও তিনি সোভিয়েত সরকার কাঠ থেকেও পদক দ্বারা সম্মানিত হন।
জীবনাবসান
ভেরা আলেকজান্দ্রাভনা নোভিকোভা কর্মরত অবস্থায় মস্কো-লেলিনগ্রাদে এক ট্রেন দুর্ঘটনায় ১৯৭২ খ্রিস্টাব্দের ১০ই এপ্রিল প্রয়াত হন।
উন্নয়নশীল দেশে জল সরবরাহ ও নারী
থাম্ব| পাত্রে পানি ভরতে নারীদের লাইন, লাবুজে শরণার্থী শিবির, কিটগুম জেলা, [[উগান্ডা|উগান্ডার উত্তরাঞ্চল]]
উন্নয়নশীল দেশগুলিতে জল সরবরাহ ও নারী একটি জটিল বিষয়, কারণ সুপেয়, পর্যাপ্ত, পরিচ্ছন্ন এবং সাশ্রয়ী জল সরবরাহের অভাব উন্নয়নশীল দেশগুলিতে বিশেষভাবে মহিলাদের উপর প্রতিকূল প্রভাব ফেলে। বেশিরভাগ দেশে, গার্হস্থ্য কাজে ব্যবহারের পানি সরবরাহের জন্য পরিবারের নারী সদস্যরাই দায়িত্বশীল থাকেন। গার্হস্থ্য কাজে ব্যবহারের পানি সংগ্রহের জন্য প্রতিদিন প্রায় ছয় ঘণ্টা সময় লেগে যায়, এই দায়িত্ব অধিকাংশ সময়ই নারী ও শিশুকে ন্যস্ত করা করা হয়। এই সময়টি অপব্যবহারের ফলে শিশুদের, বিশেষ করে মেয়েদের বিদ্যালয়ে উপস্থিত হতে এবং মহিলাদের ছোট ব্যবসার সুযোগ থেকে বঞ্চিত করে।
২০০০ সালে, হেগের দ্বিতীয় বিশ্ব পানি সম্মেলনে সবাই উপসংহারে পৌঁছে যে, গার্হস্থ্য জলের প্রাথমিক ব্যবহারকারী হচ্ছে নারী, তারা তাদের প্রধান খাবার তৈরি করতে পানি ব্যবহার করে এবং নারী ও শিশুরা জল সম্পর্কিত দুর্যোগগুলোতে সবচেয়ে বেশি ঝুঁকিপূর্ণ। ১৯৯২ সালের পানি এবং পরিবেশ বিষয়ক আন্তর্জাতিক সম্মেলনে, পানি ও উন্নয়ন বিষয়ক ডাবলিন নীতিমালার ৪টি নীতির মধ্যে একটি হচ্ছে "নারীরা সংস্থান ব্যবস্থাপনা এবং জল সুরক্ষার ব্যবস্থায় কেন্দ্রীয় ভুমিকা পালন করে থাকে"। নারী অধিকার ও পানি প্রতিরক্ষা নিয়ে কাজ করা অনেক সংস্থা পানি বেসরকারীকরণকে উদ্বেগজনক হিসাবে উল্লেখ করেছে কারণ এটি কখনও কখনও নেতিবাচক প্রভাব ফেলে যাতে বিশেষভাবে নারীরা ক্ষতিগ্রস্ত হন।
নারীদের অন্তর্ভুক্তি এবং পানি সরবরাহের কার্যকারিতা
থাম্ব|ভারতে পানি সংগ্রহের জন্য একটি দীর্ঘ দূরত্বের পথ হাঁটছেন একজন মহিলা উন্নয়নশীল দেশগুলিতে পানি সরবরাহ প্রকল্পগুলি যখন প্রভাবিত সম্প্রদায়গুলিতে নারীর পূর্ণ অংশগ্রহণের সাথে পরিকল্পিত এবং চালিত হয় তখন এটি উচ্চতর সাফল্য দেখায়। ১৪ টি দেশের ৮৮ টি সম্প্রদায়কে নিয়ে একটি গবেষণায় দেখা গেছে যে বাইরের এজেন্সী বা স্থানীয় নেতাদের পরিবর্তে যেসব প্রকল্পগুলির মধ্যে ব্যবহারকারীদের দ্বারা নির্ধারিত পরিবারের পুরুষ এবং মহিলাদের অন্তর্ভুক্ত করা হয়েছে এবং যেখানে পানি প্রকল্পগুলি ব্যবহারকারীদের দ্বারা শুরু করা হয়েছিল, বাইরের এজেন্সী বা স্থানীয় নেতাদের থেকে তাদের সাফল্যের হার বেশি।
চিলি
চিলির আইন জল প্রকল্পের সাথে সম্পর্কিত জায়গাগুলিতে লিঙ্গ উপাদান অন্তর্ভুক্ত করেনা, কিন্তু উল্লেখ করে যে সকল জল প্রকল্প অবশ্যই "মানবগোষ্ঠীর জীবন ও প্রথার" উপর প্রভাব ফেলবে। ২০০০ সালে লিঙ্গ এবং জল সম্পদ চ্যালেঞ্জ সম্পর্কিত কমিশনে ডিরেক্কন জেনারেল ডি অগাস বলে যেঃ "পানির সম্পদের সাথে জড়িত সমস্ত সরকারী প্রতিষ্ঠানে পরিকল্পনা ও সিদ্ধান্ত গ্রহণের পর্যায়ে নারীর সংখ্যা খুবই কম। স্টেকহোল্ডার সমিতিগুলিতে, সিদ্ধান্ত গ্রহণের জায়গাগুলিতে তাদের খুবই কম শতাংশ উপস্থিত থাকে কারণ নারীরা এই ধরনের সংস্থায় কদাচিৎ অংশগ্রহণ করে।পানির অধিকারবিষয়ক একটি নমুনা গবেষণায় দেখা গেছে যে ১৬% অধিকার এই মহিলাদের অধিকারভুক্ত। গ্রামীণ এলাকায়, পানি ব্যবস্থাপনায় লিঙ্গ ভারসাম্য কিছুটা উন্নত, বিশেষ করে ভারতীয় অঞ্চলগুলিতে। গ্রামীণ পাড়াগুলিতে নারী সভাপতির বর্তমান গড় প্রায় ২০ শতাংশ।"
উগান্ডা
১৯৯৫ সালের উগান্ডা প্রজাতন্ত্রের সংবিধান, আর্টিকেল ৩৩[২] অনুসারে "রাজ্যগুলি নারীদের কল্যাণ বৃদ্ধির জন্য প্রয়োজনীয় সুবিধা এবং সুযোগ সরবরাহ করবে তাদের পূর্ণ সম্ভাবনা এবং অগ্রগতি বুঝতে সক্ষম করার জন্য"। সরকারী জল আইন থেকে বাদ দেওয়া হলেও এই সরলীকৃত দায়িত্ব প্রমাণিত, কারণ জাতীয় বর্ণ নীতি, জাতীয় পানি নীতি, এবং স্থানীয় সরকার আইনের মধ্যে এই বিষয়টি উল্লেখ করা হয়েছে। জাতীয় লিঙ্গ নীতি উন্নয়ন ক্ষেত্রে লিঙ্গ ভিত্তিক ক্ষেত্রবিশেষ নীতির জন্য একটি কাঠামো গঠন করে। ন্যাশনাল ওয়াটার পলিসি, বাস্তবায়নের সব পর্যায়ে নারীদের অন্তর্ভুক্ত করার আহবান জানিয়ে বলে, "সম্প্রদায় ব্যবস্থাপনায়ের সকল দিকগুলিতে নারী ও পুরুষের সম্পূর্ণ অংশগ্রহণের সমান সুযোগ থাকা উচিত"। স্থানীয় সরকার আইন অনুযায়ী স্থানীয় কাউন্সিলগুলির ৩০% প্রতিনিধিত্ব মহিলাদের জন্য, যা বর্তমানে প্রায় ১০%।
কেনিয়া
কেনিয়া এর "সমন্বিত পানি সম্পদ ব্যবস্থাপনায় দেশের কৌশল" এ লিঙ্গ ও জলের উৎসের বিষয়টি তুলে ধরেছে: "যেহেতু নারীরা ব্যবস্থাপনা ও পানি সংরক্ষণ সংস্থানে একটি গুরুত্বপূর্ণ ভূমিকা পালন করে, পানি সম্পদ ব্যবস্থাপনায় পর্যাপ্তরূপে জড়িত এবং লিঙ্গ বিবেচনার ভিত্তিতে বিশেষ মনোযোগ দেওয়া হবে। বিষয়টী দুটি দৃষ্টিভঙ্গি থেকে সমাধান করা হবে: পানি সম্পদ ব্যবস্থাপনা উভয় লিঙ্গের অংশগ্রহণ এবং জড়িত হওয়া সহজতর করা; এবং পানি প্রাপ্যতা উভয় লিঙ্গের প্রাপ্যতা (উপকারিতা)"
উপরের উদ্ধৃতিটি সমান অংশগ্রহণ এবং কাজের শ্রম বিভাগের সাথে সাথে সুবিধাগুলি উল্লেখ করেনি বলে সমালোচকদের দ্বারা আপত্তিকর বলে প্রতীয়মান হয়েছে। তবে কেনিয়ান উইমেন ব্যুরো পরিবেশগত ব্যবস্থাপনা, দারিদ্র্য বিমোচন ও লিঙ্গ সম্পর্কিত প্রাধান্যের মাধ্যমে এই বিষয়ে জল বিভাগের সাথে সহযোগিতা শুরু করেছে।
মালাউই
মালাউইতে, সম্প্রদায়ের পানির উৎস পরিচালনাকারী পুরুষের একটি দল প্রায়শই কর্মক্ষেত্রের সময় অনুপস্থিত থাকার কারণে তাদের অকার্যকর বলে মনে করা হয়। পুরুষদের প্রতিস্থাপন করার জন্য শুধুমাত্র নারীদের অন্তর্ভুক্ত করে একটি ব্যবস্থাপনা দল গঠন করা হয়েছিল এবং পানি সরবরাহের উন্নতি হয়েছে বলে জানা গেছে। যাইহোক, নারীর দলটির জন্য এই কাজটির বোঝা খুব বেশি ছিল এবং সম্প্রদায়গুলি এখন কর্তব্যের ন্যায়সঙ্গত অংশ নিয়ে কাজটিকে দুই দলের মধ্যে বিভক্ত করে। মালাউইতে নারীরা উন্নত পানির উৎস রক্ষণাবেক্ষণেও উদ্যোগ নিয়েছে, বেশিরভাগ জল পাম্প কমিটি নারীদের দ্বারা গঠন হচ্ছে এবং তারা পাইপলাইনগুলি ফুটপাত হিসাবে ব্যবহার করছে, পাইপলাইনের ফুটোগুলোর বিষয়ে গ্রামের তত্ত্বাবধায়ককে জানাচ্ছে।
ব্যক্তি এবং ক্ষমতা উন্নয়ন
স্বতন্ত্র পর্যায়ের পানি প্রকল্প আনুপাতিক হারে কমিয়ে দেওয়ার ক্ষেত্রে, নারীরা গার্হস্থ্য পর্যায়ে কার্যকর শিক্ষক হিসাবে পাওয়া গেছে, এবং জল ও স্বাস্থ্যব্যবস্থায় ব্যক্তি সংবেদনশীল পদ্ধতিগুলিতে সাশ্রয়ী বলে প্রমাণিত হয়েছে। নেপালের পূর্ব উন্নয়ন অঞ্চলের একটি ছোট জল ব্যবস্থাপনা প্রকল্প "কমিউনিটি ওয়াটার অ্যান্ড স্যানিটেশন প্রোগ্রাম" এ নারী নেতৃত্বাধীন দল সফলতা দেখিয়েছে, যারা ঝাপা জেলার একটি গ্রামে ২৩ টি ট্যাপ স্টান্ড পরিচালনা করেছে, এবং এর বাইরে প্রাপ্তবয়স্ক সাক্ষরতা প্রোগ্রাম এবং শৌচাগার নির্মাণেও অংশ নিয়েছে। এল সালভাদোরে, "ওয়াটারশেডস অ্যান্ড জেন্ডার প্রজেক্ট" এ নারীদের কারিগরি কৃষি সম্পর্কে শেখানো হয়েছে, তাদের প্রশিক্ষক হিসেবে পদোন্নতি দেয়া হয়েছে, এবং পূর্বে শুধুমাত্র পুরুষদের দ্বারা দখলকৃত পদগুলিতে নারীদের অংশগ্রহণকে উৎসাহিত করেছে।
স্বাস্থ্যগত প্রভাব
থাম্ব| একটি [[সিসটোসোমায়োসিস আক্রান্ত ব্যক্তির হাত]] স্বাস্থ্য এবং প্রাপ্যতা প্রায়শই জলের উৎসের সাথে লিঙ্গ সম্পর্কিত বিষয়গুলির সাথে সম্পৃক্ত। তানজানিয়ায়, নারী ও মেয়েদের মধ্যে মূত্রাশয়ের স্কিস্টোসোমিয়াসিস রোগের অন্যতম কারণ ছিল ক্ষতিকারক জলে কাপড় ধোয়ার স্থানীয় অভ্যাসে। টিউবওয়েল স্থাপন করার একটি প্রকল্পের অংশ হিসেবে হস্তচালিত পাম্পে কাপড় পরিষ্কার করা নিষিদ্ধ করা হয়েছিল, যার কারণে মহিলারা খোলা, দুষিত জলে কাপড় ধোয়াতে বাধ্য হয়। দক্ষিণ আফ্রিকার আলেকজান্দ্রা ও কোয়াজুলুতে দূষিত পানির ব্যবহার হওয়ার কারণ হিসাবে কিছু পর্যবেক্ষক খেয়াল করেন যে কিছু এলাকাতে জল সরবরাহ বেসরকারীকরণের সাথে যুক্ত হওয়া যা কিনা কলেরার প্রাদুর্ভাবেরও কারণ। এছাড়া, এইচআইভি পজিটিভ পরিবারের সদস্যদের চিকিৎসার জন্য দায়িত্বশীল মহিলাদের পরিষ্কার পানি প্রয়োজন, এর অভাবে বিদ্যমান প্রভাবগুলি আরও জটিল আকার ধারণ করতে পারে।
আন্তর্জাতিক সংস্থায় পানি ও জেন্ডার বিষয়ক
নারী ও লিঙ্গ সমতাতে জাতিসংঘের আন্তঃসংস্থা নেটওয়ার্ক(আইএএনডাব্লিউজি) ২০০৩ সালে জেন্ডার অ্যান্ড ওয়াটার টাস্ক ফোর্স প্রতিষ্ঠা করেছিল। টাস্ক ফোর্স তখন থেকেই জাতিসংঘের পানি কর্মশালায় পরিণত হয়েছে এবং আন্তর্জাতিক জলসীমায় জীবনযাত্রার লিঙ্গ প্রতিযোগিতা দশক(২০০৫-২০১৫) এর দায়িত্ব গ্রহণ করছে। টাস্ক ফোর্স এই বিষয়ে সংশ্লিষ্ট অতিরিক্ত অভিজ্ঞতার তথ্য আহ্বান জানিয়েছে, "বর্তমানে সংগৃহীত সংগৃহীত তথ্য বা নমুনা তথ্য লিঙ্গভিত্তিক জল এবং স্যানিটেশনে সহস্রাব্দ উন্নয়ন লক্ষ্যগুলিকে সমর্থন করার জন্য পর্যাপ্ত নয়"।
সামুরাই (২০০২-এর চলচ্চিত্র)
সামুরাই (சாமுராய்) হচ্ছে ২০০২ সালের একটি তামিল সহিংসতাবাদী চলচ্চিত্র। চলচ্চিত্রটির পরিচালক ছিলেন বালাজি শক্তিবেল এবং প্রযোজক ছিলেন এস. শ্রীরাম। মুখ্য ভূমিকায় অভিনয় করেছিলেন বিক্রম, অনিতা হাস্যনন্দনী, জয়া শীল এবং নছর। হরিষ জয়রাজ চলচ্চিত্রটির সঙ্গীত পরিচালক ছিলেন এবং সিনেমাটোগ্রাফার ছিলেন সেতু শ্রীরাম।
চলচ্চিত্রটি ২০০০ সালে মুক্তি দেওয়ার ইচ্ছে ছিলো প্রযোজক-পরিচালকের কিন্তু সব কাজ শেষ হতে হতে ২০০২ সাল পর্যন্ত সময় লেগে যায়। চলচ্চিত্রটি ২০০২ সালের ১২ জুলাই তারিখে মুক্তি পায় এবং বক্স অফিসে মিশ্র প্রতিক্রিয়ার জন্ম দেয়।
কাহিনীইঙ্গিত
চলচ্চিত্রটি মূলত তিয়াগরজন ওরফে তিয়াগু নামের এক তরুণের দূর্নীতিগ্রস্ত কিছু রাজনীতিকদের শাস্তি দেওয়া নিয়ে। তিয়াগুকে কবিতা নামের একটি মেয়ে পছন্দ করতো যখন তিয়াগু আর সে দুজনেই মেডিকেল কলেজের শিক্ষার্থী ছিলো। তিয়াগু মেয়েটাকে পাত্তা না দেওয়ায় মেয়েটা আত্মহত্যা করে যদিও তিয়াগুর জীবনে পরে দেবা নামের একটি জুনিয়র মেয়ে আসে যে একজন পুলিশের আইপিএস (ইন্ডিয়ান পুলিশ সার্ভিস) এর কর্মকর্তার সন্তান।
সঙ্গীত
চলচ্চিত্রটির সঙ্গীত এবং আবহ সঙ্গীত পরিচালনা করেছিলেন হরিষ জয়রাজ।
চিলি
থাম্ব|260x260পিক্সেল|সান্তিয়াগো মহানগর, চিলি চিলি (স্পেনীয় ভাষায়: Chile চিলে) দক্ষিণ আমেরিকার দক্ষিণ-পশ্চিম অংশের একটি দেশ। দেশটি প্রশান্ত মহাসাগরের উপকূল ঘেঁষে একটি লম্বা ফিতার মত প্রসারিত একটি ভূখণ্ড। উত্তর-দক্ষিণে চিলির দৈর্ঘ্য প্রায় ৪,২৭০ কিলোমিটার, কিন্তু এর গড় বিস্তার ১৮০ কিলোমিটারেরও কম। উত্তরের ঊষর মরুভূমি থেকে শুরু করে দক্ষিণের ঝঞ্ঝাপীড়িত হিমবাহ ও ফিয়র্ডসমূহ চিলির ভূ-দৃশ্যাবলির বৈচিত্র‌্যের স্বাক্ষর বহন করছে। দেশটির মধ্যভাগে একটি উর্বর উপত্যকা অবস্থিত। পূর্বে আন্দেস পর্বতমালা আর্জেন্টিনার সাথে সীমান্ত তৈরি করেছে। চিলির রাজধানী ও বৃহত্তম শহর সান্তিয়াগো মধ্যভাগের উপত্যকায় অবস্থিত।
১৯৭৩ সাল পর্যন্ত চিলিতে কোন সামরিক কু (coup) ঘটেনি, যা ছিল লাতিন আমেরিকার অন্যান্য দেশগুলির তুলনায় ব্যতিক্রম। ১৯৭৩ সালে এক সামরিক জান্তা ক্ষমতা দখল করে এবং ১৯৮৯ সালে গণতান্ত্রিক নির্বাচনের আগ পর্যন্ত চিলি শাসন করে। ২১শ শতকের শুরুতে এসেও চিলি সামরিক শাসনের দীর্ঘস্থায়ী প্রভাব কাটিয়ে ওঠার প্রচেষ্টা চালাচ্ছে।
আরও দেখুন
বাংলাদেশ
খোজার ঢিবি
খোজার ঢিবি বা খোজার ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা সুরা দীঘির ধাপ থেকে ১০০ মিটার উত্তর-পশ্চিমে অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
বিবরণ
খোজার ঢিবি বর্তমানে ঢিবি আকারে থাকলেও সেটা কৃষি জমিতে পরিণত হয়েছে । সরকার কর্তৃক সংরক্ষিত হলেও শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান। এটি এখন হারিয়ে যাওয়া স্থাপনা। বর্তমানে এর অস্তিত নেই বললেই চলে।
শ্রেষ্ঠ পরিচালক বিভাগে ক্রিটিকস চয়েস চলচ্চিত্র পুরস্কার
শ্রেষ্ঠ পরিচালক বিভাগে ক্রিটিকস চয়েস চলচ্চিত্র পুরস্কার হল ক্রিটিকস চয়েস অ্যাসোসিয়েশন (সিসিএ) কর্তৃক প্রদত্ত বার্ষিক ক্রিটিকস চয়েস চলচ্চিত্র পুরস্কারের একটি বিভাগ, যা চলচ্চিত্র পরিচালকদের তাদের সেরা পরিচালনার জন্য প্রদান করা হয়। ১৯৯৫ সালে ১ম ক্রিটিকস চয়েস পুরস্কার আয়োজনে প্রথমবার এই পুরস্কার প্রদান করা হয়। এই বিভাগে প্রথম পুরস্কার বিজয়ী মেল গিবসন ব্রেভহার্ট (১৯৯৫) চলচ্চিত্র পরিচালনার জন্য এই পুরস্কার লাভ করেন। ২০০১ সাল পর্যন্ত কোনো আনুষ্ঠানিক মনোনীত প্রার্থী ঘোষণা করা হয়নি। এরপর থেকে পুরস্কার প্রদানের পূর্বে মনোনীতদের নাম ঘোষণা করা হয়। ২০০১ ও ২০১৯ সালে দুইবার দুইজন পরিচালক যৌথভাবে এই পুরস্কার পেয়েছেন।
মাত্র চারজন পরিচালক একাধিকবার দুটি করে পুরস্কার অর্জন করেছেন, তারা হলেন আলফোনসো কুয়ারোন, স্যাম মেন্ডেজ, মার্টিন স্কোরসেসি এবং স্টিভেন স্পিলবার্গ । স্পিলবার্গ এই বিভাগে সর্বাধিক আটটি মনোনয়ন পাওয়ার রেকর্ড ধরে রেখেছেন। ক্যাথরিন বিগেলো, জেন ক্যাম্পিয়ন এবং ক্লোই ঝাও এই পুরস্কারের নারী বিজয়ী। সাম্প্রতিক বিজয়ী ড্যানিয়েল কোয়ান ও ড্যানিয়েল শাইনার্ট এভরিথিং এভরিওয়েআর অল অ্যাট ওয়ান্স (২০২২) চলচ্চিত্র পরিচালনার জন্য এই পুরস্কার অর্জন করেন।
ভবানি, দৈলেখ
ভবানি পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১,৪২১ জন এবং খানার সংখ্যা ছিল ২৬৯ টি।
রেবেকা আকুফো-আদ্দো
রেবেকা আকুফো-আদ্দো হলেন ঘানার ফার্স্ট লেডি এবং দেশটির রাষ্ট্রপতি নানা আকুফো আদ্দোর স্ত্রী।
জীবনী
রেবেকা আকুফো আদ্দো আচিমোতা বিদ্যালয়ে প্রাথমিক শিক্ষা গ্রহণ করেছিলেন। তিনি ঘানার ওয়েসলি গ্রামার স্কুলের প্রাক্তন শিক্ষার্থী।
তিনি বিচারপতি জ্যাকব হ্যাকেনবার্গ গ্রিফট-র‍্যান্ডলফের কন্যা, যিনি দেশটির আইনসভার স্পিকার হিসেবে দায়িত্ব পালন করেছেন।
রেবেকা আকুফো-আদ্দো ঘানার মার্চেন্ট ব্যাংকে কাজ করেছেন। এছাড়াও, তিনি যুক্তরাজ্যের ক্লিফোর্ড চান্স/অ্যাসহার্স্ট মরিস ক্রিস্পের লিগাল সেক্রেটারি হিসেবেও কাজ করেছেন।
ইয়ান রবিনসন
আম্পায়ারিত্ব
১৯৭৫ সালে রবিনসন তার আম্পায়ারিং জীবন শুরু করেন। ১৯৭৮ সালে প্রথম-শ্রেণীর পর্যায়ের ক্রিকেটে সম্পৃক্ত হন। এরপর থেকে পরবর্তী ৩১ মৌসুম খেলা পরিচালনা করতে থাকেন। ১৯৯২ সালে ভারতের বিপক্ষে জিম্বাবুয়ের অভিষেক টেস্টের মাধ্যমে আন্তর্জাতিক ক্রিকেটে আম্পায়ার হিসেবে যাত্রা শুরু করেন।
২০০৪ সালে জিম্বাবুয়ে ক্রিকেট ইউনিয়ন (জেডসিইউ) কর্তৃক বরখাস্ত হন। প্রতিবেদনে অবশ্য এরজন্য কোন কারণ দেখানো হয়নি। এরপর থেকে তাকে আর আম্পায়ার হিসেবে খেলা পরিচালনা করতে দেখা যায়নি। ৩ এপ্রিল, ২০১৬ তারিখে ৬৯ বছর বয়সে জিম্বাবুয়ের হারারেতে তার দেহাবসান ঘটে।
দাদি লীলা
দাদি লীলা (জন্মনাম লীলাবতী হরচন্দানি ; ২০ ডিসেম্বর ১৯১৬ –  ১৪ সেপ্টেম্বর ২০১৭)  একজন পাকিস্তানি শিক্ষাবিদ, সঙ্গীত শিক্ষক, জনহিতৈষী, এবং সিন্ধু প্রাদেশিক পরিষদের একজন প্রাক্তন সদস্য ছিলেন। যিনি তার নারী শিক্ষার পক্ষে কথা বলার জন্য সুপরিচিত। তিনি সিন্ধি সংস্কৃতি ও সাহিত্যে অবদান রেখেছিলেন।
শিক্ষা ক্ষেত্রে তার অবদানের জন্য তমঘা-ই-ইমতিয়াজ পান, তিনি হায়দ্রাবাদের স্কুলগুলের অতিরিক্ত পরিচালক এবং ১৯৭৫ সাল পর্যন্ত গার্ল গাইডের ডেপুটি এবং প্রাদেশিক কমিশনার হিসাবে কাজ করেছিলেন। পরবর্তীতে ১৯৮৫ সালে তিনি প্রাদেশিক পরিষদের সদস্য (এমপিএ) হিসেবে নিযুক্ত হন বা নির্বাচিত হন। তিনি সিন্ধুর সবচেয়ে বয়স্ক জীবিত আমিল ছিলেন।
প্রাথমিক জীবন এবং শিক্ষা
তিনি ব্রিটিশ ভারতের (আধুনিক সিন্ধুতে ) বোম্বে প্রেসিডেন্সিতে ১৯১৬ সালের ২০ ডিসেম্বর দেওয়ান হটচাঁদ ওয়াধওয়ানির কাছে জন্মগ্রহণ করেন। তার মা মারা যাওয়ার পর, তার দুই ছোট ভাই ভারতে চলে যায় এবং তাকে পাকিস্তানে একা রেখে যান, যেখানে তিনি তার বাকি জীবন কাটিয়েছিলেন। ১৯৫৪ সালে, তিনি একজন সিভিল সার্জন তুলসী দাস হরচন্দানিকে বিয়ে করেন, যার সাথে তার একটি ছেলে রয়েছে।
তিনি হায়দ্রাবাদের একটি স্কুল থেকে প্রাথমিক শিক্ষা লাভ করেন। তিনি নুর মুহাম্মদ হাই স্কুল হায়দ্রাবাদ থেকে ম্যাট্রিকুলেশন করেন এবং ১৯৪০ সালে ডিজে সরকারি কলেজ (আধুনিক কালী মরি কলেজে) থেকে ১৯৪০ সালে স্নাতক হন। তিনি কলেজের সবচেয়ে বয়স্ক ছাত্রী ছিলেন।
কর্মজীবন
১৯৪০ সালে হায়দ্রাবাদের টিচার্স ট্রেনিং কলেজে সঙ্গীত শিক্ষক নিযুক্ত হওয়ার পর তিনি তার পেশাগত সঙ্গীত কর্মজীবন শুরু করেন। ১৯৭৫ সালে অবসর গ্রহণের পূর্বে তিনি শিক্ষা ও সিন্ধি নারী অধিকার ছাড়াও সঙ্গীত ও থিয়েটারে অংশগ্রহণ করতে থাকেন। ১৯৩৬ সালে, তিনি ডিজে গভর্নমেন্ট কলেজ হায়দ্রাবাদ দ্বারা আয়োজিত সর্বভারতীয় সঙ্গীত প্রতিযোগিতায় অংশগ্রহণ করেন। তিনি একটি ভজন গেয়েছিলেন, যার ফলে তিনি প্রথম স্থান নিয়ে প্রতিযোগিতাটি জিতেছিলেন। একজন কণ্ঠশিল্পী হিসেবে তিনি রেডিও পাকিস্তানেও কাজ করেছেন।
তিনি ধর্ম ও সংখ্যালঘু বিষয়ক মন্ত্রণালয়ের সংখ্যালঘু বিষয়ক সদস্য এবং হায়দ্রাবাদের লেডিস ক্লাবের চেয়ারপার্সন হিসেবেও দায়িত্ব পালন করেছেন। তিনি গার্লস স্কুলের পরিদর্শক, হায়দ্রাবাদের মীরা গার্লস হাই স্কুলের অধ্যক্ষ এবং রোটারি ক্লাবের সদস্য নিযুক্ত হন। তিনি সিনিয়র সিটিজেন অ্যাসোসিয়েশনের সহ-সভাপতি হিসেবেও দায়িত্ব পালন করেছেন।
মৃত্যু
তিনি দীর্ঘ দিন ধরে বার্ধক্যজনিত রোগে ভুগছিলেন এবং ১৪ সেপ্টেম্বর ২০১৭ তারিখে পাকিস্তানের হায়দ্রাবাদে মারা যান। বাদিনের শ্মশানে তাকে দাহ করা হয়।
মাইক ব্যানেট (কুস্তিগীর)
মাইকেল ব্যানেট (জন্ম: মে ১৬, ১৯৮৫) হলেন একজন মার্কিন পেশাদার কুস্তিগীর, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে মাইক কানেলিস নামে কুস্তি করেন। ব্যানেট পূর্বে টোটাল ননস্টপ অ্যাকশন রেসলিংয়ে "দ্য মিরাকল" মাইক ব্যানেট নামে কুস্তি করেছেন, সেখানে তিনি ১ বারের টিএনএ এক্স ডিভিশন চ্যাম্পিয়ন। এরও পূর্বে, তিনি রিং অফ অনারে (আরওএইচ) কুস্তি করেছেন, সেখানে তিনি সাবেক আরওএইচ ওয়ার্ল্ড ট্যাগ টিম চ্যাম্পিয়ন এবং নিউ জাপান প্রো রেসলিংয়ে (এনজেপিডাব্লিউ) আইডাব্লিউজিপি ট্যাগ টিম চ্যাম্পিয়ন। দুটি চ্যাম্পিয়নশিপই তিনি জয় করেছেন ম্যাট ট্যাভেনের সাথে। ব্যানেট এবং ট্যাভেন উভয়েই ওয়েস্ট ওয়ার্নিক, রড আইল্যান্ডে একটি রেসলিং স্কুল পরিচালনা করেন।
কালাকপাল বনমালী
কালাকপাল বনমালী (বৈজ্ঞানিক নাম: Sitta frontalis) (Velvet-fronted Nuthatch), কালোকপাল বনমালী বা নীলাভ কীটকুড়ানী Sittidae (সিটিডি) গোত্র বা পরিবারের অন্তর্গত Sitta (সিটা) গণের অন্তর্গত এক প্রজাতির মাঝারি বৃক্ষচর পাখি। কালাকপাল বনমালীর বৈজ্ঞানিক নামের অর্থ ভ্রুযুক্ত কাঠঠোকরার মত পাখি (গ্রিক: sitte = কাঠঠোকরার মত পাখি, লাতিন: frontalis = ভ্রুযুক্ত)। পাখিটি বাংলাদেশ, ভারত দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫২ লক্ষ ১০ হাজার বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
বিস্তৃতি ও উপপ্রজাতি
বাংলাদেশ, ভারত, ভুটান, নেপাল, শ্রীলঙ্কা, মায়ানমার, লাওস, ব্রুনাই, কম্বোডিয়া, চীন, ইন্দোনেশিয়া, ফিলিপাইন, মালয়েশিয়া, সিঙ্গাপুর, থাইল্যান্ড ও ভিয়েতনাম কালাকপাল বনমালীর মূল আবাস। এ প্রজাতিটির মোট পাঁচটি উপপ্রজাতির সন্ধান পাওয়া গেছে। এরা হল:
বিবরণ
কালাকপাল বনমালী লাল ঠোঁটের ছোট নীলচে পাখি। পাখির দৈর্ঘ্য মাত্র ১০ সেন্টিমিটার, ডানা ৮ সেমি, ঠোঁট ২.২ সেমি, পা ২ সেমি, লেজ ৪.৩ সেমি এবং ওজন ২৪ গ্রাম। প্রাপ্তবয়স্ক পাখির পিঠ বেগুনি-নীল; ওড়ার পালক কালচে, আগাসমেত কালচে নীল। থুতনি ও গলার মাঝখানটা সাদা। দেহতলের অবশেষ হালকা, কিছুটা পীত বাদামি। কপাল মখমল কালো, যার সঙ্গে চোখের সামনে-পেছনের কালো মোটা দাগ মিলেছে। স্ত্রীপাখির এ কালো দাগ নেই। স্ত্রী ও পুরুষ পাখির উভয়ের চোখ ও চোখের বলয় হলুদ। বলিষ্ঠ লালচে ঠোঁটের ওপরের অংশের প্রান্তদেশ বাদামি, পা ও পায়ের পাতা পাটকিলে বাদামি। পায়ের তল কমলা-হলুদ। অপ্রাপ্তবয়স্ক পাখির ঠোঁট কালচে ও অপেক্ষাকৃত অনুজ্জ্বল ধূসর দেহতলে কমলা পীতাভের আভা থাকে।
আচরণ ও খাদ্যাভ্যাস
কালাকপাল বনমালী প্রধানত প্যারাবনে বিচরণ করে। পাতাঝরা ও চিরসবুজ বনেও দেখা যায়। সচরাচর জোড়ায় বা ছোট পারিবারিক দলে বিচরণ করে। সাধারণত উড়ে এসে বসে গাছের প্রধান কাণ্ডে। বনের ভেতর থেকে উড়ে এসে কাণ্ডের বাকল ও গাছের পুরোনো বড়, শেওলাঢাকা ডালের বুকে হেঁটে এরা ঠুকরে খাবার খায়। খুব দ্রুত সময়ে লাফিয়ে লাফিয়ে গাছের কাণ্ডের পোকা খেয়ে উড়ে গিয়ে বসে অন্য এক গাছের কাণ্ডে। খাদ্যতালিকায় আছে পোকা ও লার্ভা। গাছের গা আঁকড়ে থাকতে ও ওপরে-নিচে চলাচলে এরা অত্যন্ত পটু। সাধারণত খাবারের সময় চিট চিট বা সিট সিট শব্দ করে ডেকে বেড়ায়।
প্রজনন
এরা গ্রীষ্মকালে (জানুয়ারি-মে মাসে) গাছের ফোকরে শ্যাওলা, পশম ও পালক বিছিয়ে ছোট বাসা বানায়। দুই থেকে ছয়টি লালচে ছোপযুক্ত সাদা ডিম পাড়ে। ডিমের মাপ ১.৭ × ১.৩ সেমি। পুরুষ ও স্ত্রীপাখি মিলে ডিমে তা দেয়। ডিম ফোটে ১৪-১৬ দিনে। ১৫ দিনের দিন ছানারা বাসা ছাড়ে।
আঞ্জাদ
আঞ্জাদ (Anjad) ভারতের মধ্য প্রদেশ রাজ্যের বারওয়ানি জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫১ মিটার (৪৯৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে আঞ্জাদ শহরের জনসংখ্যা হল ২২,৮৯০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে আঞ্জাদ এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
সিউড়ি বিধানসভা কেন্দ্র
সিউড়ি (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। ২০১১ সালে রাজনগর বিধানসভা কেন্দ্রটি অবলুপ্ত হয়।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৫ নং সিউড়ি বিধানসভা কেন্দ্রটি সিউড়ি পৌরসভা, সিউড়ি-১ সমষ্টি উন্নয়ন ব্লক, রাজনগর সমষ্টি উন্নয়ন ব্লক এবং চিনপাই, গোহালিয়াড়া, পারুলিয়া এবং সাহাপুর গ্রাম পঞ্চায়েত গুলি দুবরাজপুর সমষ্টি উন্নয়ন ব্লক গুলির অন্তর্গত।
সিউড়ি বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত।
২০১১
২০১১ সালের নির্বাচনে, তৃণমূল কংগ্রেসের স্বপন কান্তি ঘোষ তার নিকটতম প্রতিদ্বন্দ্বী সিপিআই (এম) এর আব্দুল গফফরকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর তপন রায় সিউড়ি কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের স্বপন কান্তি ঘোষকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ব্রজ মুখার্জী ২০০১ সালে তৃণমূল কংগ্রেসের সুনিতি চট্টরাজকে পরাজিত করেন। ১৯৯৬ সালে কংগ্রেসের সুনিতি চট্টরাজ সিপিআই (এম) এর তপন রায়কে পরাজিত করেন। সিপিআই (এম) এর তপন রায় ১৯৯১ এবং ১৯৮৭ সালে কংগ্রেসের সুনিতি চট্টরাজকে পরাজিত করেন। সুনিতি চট্টরাজ কংগ্রেসের ১৯৮২ সালে সিপিআই (এম) এর কেশব দাস এবং ১৯৭৭ সালে সিপিআই (এম) এর অরুণ কুমার চৌধুরীকে পরাজিত করেন।
১৯৫১-১৯৭২
১৯৭২ সালে কংগ্রেসের সুনিতি চট্টরাজ জয়ী হন। ১৯৭১ এবং ১৯৬৯ সালে এসইউসি এর প্রতিভা মুখোপাধ্যায় জয়ী হন। ১৯৬৭ এবং ১৯৬২ সালে কংগ্রেসের বৈদ্যনাথ বন্দ্যোপাধ্যায় জয়ী হন। ১৯৫৭ এবং ১৯৫১ সালে সিউড়ি কেন্দ্রটি যৌথ আসন ছিল তার মধ্যে একটি তপসিলি উপজাতির জন্য সংরক্ষিত ছিল। ১৯৫৭ সালে সিপিআই এর তুর্কু হাঁসদা এবং পিএসপির মিহিরলাল চ্যাটার্জী উভয়ই জয়ী হন। কংগ্রেসের নিশাপতি মাঝি এবং গোপিকা বিলাস সেনগুপ্ত উভয়ই ১৯৫১ সালে জয়ী হন।
নেল্লোর লোকসভা কেন্দ্র
নেল্লোর লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৬০৬,১২৭ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি অন্ধ্রপ্রদেশের প্রকাশম জেলার দক্ষিণ পূর্ব অংশ ও নেল্লোর শহরসহ নেল্লোর জেলার উত্তরভাগে অবস্থিত বিধানসভা কেন্দ্রগুলি নিয়ে গঠিত৷
ইতিহাস
নেল্লোর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা উপজাতিদের জন্য সংরক্ষিত নয়।
এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১০৯ নং বিধানসভা কেন্দ্র৷ এটি প্রকাশম জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১৪ নং বিধানসভা কেন্দ্র৷ এটি নেল্লোর জেলায় অবস্থিত৷ এটি অসংরক্ষিত আসন। এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১৫ নং বিধানসভা কেন্দ্র৷ এটি নেল্লোর জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১৬ নং বিধানসভা কেন্দ্র। এটি নেল্লোর জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১৭ নং বিধানসভা কেন্দ্র। এটি নেল্লোর জেলায় অবস্থিত৷ এটি অসংরক্ষিত আসন৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১৮ নং বিধানসভা কেন্দ্র। এটি অসংরক্ষিত আসন। এটি নেল্লোর জেলায় অবস্থিত৷ এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১২৩ নং বিধানসভা কেন্দ্র। এটি অসংরক্ষিত আসন। এটি নেল্লোর জেলায় অবস্থিত৷
উরস-এ-রজভী
চাদর পেশি
চাদর পেশি এমন একটি অনুষ্ঠান যেখানে একটি চাদর একটি সমাধি উপরে স্থাপন করা হয় এবং বিশ্বজুড়ে বিভিন্ন লোক তাকে শ্রদ্ধা ও সম্মান হিসাবে উপস্থাপন করে। রাষ্ট্রপতি রেজেপ তাইয়িপ এরদোয়ান ২০১৬ সালে দরগাহের জন্য উপহার এবং চাদর প্রেরণ করেছিলেন।
অতিথি গৌতম কে. সি.
'''অতিথি গৌতম কে. সি.''' (জন্ম: ১৫ আগস্ট ২০০৬, নেপালের ললিতপুর জেলা ) হলেন একজন নেপালি গায়িকা যিনি পেশাদার একক সঙ্গীত অ্যালবাম প্রকাশকারী বিশ্বের কনিষ্ঠতম সঙ্গীতশিল্পী হিসেবে খ্যাতিপ্রাপ্ত। ২০১০ সালের ১৮ জুলাইয়ে যখন স্ব-নামে তার প্রথম অ্যালবামটি প্রকাশিত হয়েছিল তখন তার বয়স ছিল মাত্র তিন বছর।  অ্যালবামটিতে নেপালি-ভাষার মোট নয়টি গান অন্তর্ভুক্ত ছিল।  অ্যালবামের প্রকাশের সময় তিনি আম্বার গুরুংয়ের সাথে নেপালের জাতীয় সঙ্গীত সহ  সরাসরি কয়েকটি গান পরিবেশন করেছিলেন।
শালবন বৌদ্ধ বিহার
শালবন বৌদ্ধ বিহার বাংলাদেশের প্রাচীন সভ্যতার নিদর্শনগুলোর মধ্যে অন্যতম। কুমিল্লা জেলার লালমাই-ময়নামতি প্রত্নস্থলের অসংখ্য প্রাচীন স্থাপনাগুলোর একটি এই বৌদ্ধ বিহার । এটি ১২শ প্রত্নতাত্ত্বিক এলাকা হিসেবে চিহ্নিত।
অবস্থান
কুমিল্লার ময়নামতিতে খননকৃত সব প্রত্নতাত্ত্বিক নিদর্শনের মধ্যে শালবন বিহার অন্যতম প্রধান। কোটবাড়িতে বার্ডের কাছে লালমাই পাহাড়ের মাঝামাঝি এলাকায় এ বিহারটির অবস্থান। বিহারটির আশপাশে এক সময় শাল-গজারির ঘন বন ছিল বলে এ বিহারটির নামকরণ হয়েছিল শালবন বিহার। এর সন্নিহিত গ্রামটির নাম শালবনপুর। এখনো ছোট একটি বন আছে সেখানে। এ বিহারটি পাহাড়পুর বৌদ্ধ বিহারের মতো হলেও আকারে ছোট।
নির্মাণ
ধারণা করা হয় যে খৃস্টীয় সপ্তম শতাব্দীর শেষ থেকে অষ্টম শতাব্দীর প্রথম ভাগে দেববংশের চতুর্থ রাজা শ্রীভবদেব এ বৌদ্ধ বিহারটি নির্মাণ করেন। শালবন বিহারের ছয়টি নির্মাণ ও পুনর্নির্মাণ পর্বের কথা জানা যায়। খৃস্টীয় অষ্টম শতাব্দীর মধ্যে তৃতীয় পর্যায়ে কেন্দ্রীয় মন্দিরটি নির্মাণ করা হয় ও বিহারটির সার্বিক সংস্কার হয় বলে অনুমান করা হয়। চতুর্থ ও পঞ্চম পর্যায়ের নির্মাণকাজ ও সংস্কার কাজ সম্পন্ন হয় নবম-দশম শতাব্দীতে।
বর্ণনা
আকারে এটি চৌকো। শালবন বিহারের প্রতিটি বাহু ১৬৭.৭ মিটার দীর্ঘ। বিহারের চার দিকের দেয়াল পাঁচ মিটার পুরু। কক্ষগুলো বিহারের চার দিকের বেষ্টনী দেয়াল পিঠ করে নির্মিত। বিহারে ঢোকা বা বের হওয়ার মাত্র একটাই পথ ছিল। এ পথ বা দরজাটি উত্তর ব্লকের ঠিক মাঝামাঝি স্থানে রয়েছে। প্রতিটি কক্ষের মাঝে ১.৫ মিটার চওড়া দেয়াল রয়েছে। বিহার অঙ্গনের ঠিক মাঝে ছিল কেন্দ্রীয় মন্দির। right|thumb|শালবন বৌদ্ধ বিহার
কক্ষ
বিহারে সর্বমোট ১১৫ টি কক্ষ আছে। কক্ষের সামনে ৮.৫ ফুট চওড়া টানা বারান্দা ও তার শেষ প্রান্তে অনুচ্চ দেয়াল। প্রতিটি কক্ষের দেয়ালে তিনটি করে কুলুঙ্গি রয়েছে। কুলুঙ্গিতে দেবদেবীর মূর্তি, তেলের প্রদীপ ইত্যাদি রাখা হতো। এই কক্ষগুলোতে বৌদ্ধ ভিক্ষুরা থাকতেন। সেখানে বিদ্যাশিক্ষা ও ধর্মচর্চা করতেন।
হলঘর
বিহারের বাইরে প্রবেশদ্বারের পাশে দক্ষিণ-পূর্ব কোণে একটি হলঘর রয়েছে। চার দিকের দেয়াল ও সামনে চারটি বিশাল গোলাকার স্তম্ভের ওপর নির্মিত সে হলঘরটি ভিক্ষুদের খাবার ঘর ছিল বলে ধারণা করা হয়। হলঘরের মাপ ১০ মিটার গুণন ২০ মিটার। হলঘরের চার দিকে ইটের চওড়া রাস্তা রয়েছে।
প্রত্নতাত্ত্বিক খনন
প্রত্নতাত্ত্বিক খননের মাধ্যমে বিহারটির ধ্বংসাবশেষ থেকে আটটি তাম্রলিপি, প্রায় ৪০০টি স্বর্ণ ও রৌপ্য মুদ্রা, অসংখ্য পোড়া মাটির ফলক বা টেরাকোটা, সিলমোহর, ব্রোঞ্জ ও মাটির মূর্তি পাওয়া গেছে। এগুলো বাংলাদেশের প্রাচীন প্রত্নতাত্ত্বিক ঐতিহ্যের স্বাক্ষর বহন করছে।
হরিণঘাটা পর্যটন কেন্দ্র
হরিনঘাটা পর্যটন কেন্দ্র বরগুনা জেলার পাথরঘাটা উপজেলার দক্ষিণে অবস্থিত পর্যটন কেন্দ্র। হরিণঘাটা আসলে সুন্দরবনেরই একটি অংশ। হরিণ, বানর, সবুজ লতাপাতা, আর পাখির ডাকে সারাক্ষণ মুখর থাকে হরিণঘাটা বনাঞ্চল। এ বনে কোন বাঘ নেই। নতুন ভাবে যোগ হয়েছে নদীর ধারের ঝাউবন।
অবস্থান
বরগুনার পাথরঘাটা সংলগ্ন বঙ্গোপসাগর ও পায়রা বন্দর। এর পূর্বে বিষখালী আর পশ্চিমে বলেশ্বর নদের মোহনায় অবস্থিত হরিণঘাটা বনাঞ্চল। নামকরণ: বড় প্রজাতির মায়াবী চিত্রল হরিণের বিচরণস্থল হওয়ায় এ বনের নামকরণ করা হয়েছে হরিণঘাটা বনাঞ্চল।
বনায়ন
১৯৬৭ সাল থেকে বন বিভাগের সম্প্রসারণে নানা প্রজাতির গাছ রোপণের মাধ্যমে বনটি সৃষ্টি করা হয়। বর্তমানে প্রায় ১৮ হাজার একরজুড়ে দৃষ্টিনন্দন এ বনে কেওড়া, গেওয়া, পশুরসহ সুন্দরী ও ঝাউবন রয়েছে। ২০১৩ থেকে ২০১৬ সাল পর্যন্ত এখানে ২০০ হেক্টর এলাকাজুড়ে বনায়ন করা হয়। এছাড়া সাগর তীরে লালদিয়ার চরে নতুন বন হওয়ায় পরিধি ক্রমশ বাড়ছে। এটি এখন বন্যপ্রাণীর অভয়রন্য।
প্রাণী
বিভিন্ন বৃক্ষরাজির সুবাদে বনের পরিধি ক্রমশ বাড়ছে। তবে নেই কোন হিংস্র প্রাণী। আছে হরিণ, বনমোরগ, বানর, শুকর, গুইসাপ, লাল কাঁকড়া। এছাড়া রয়েছে নানা প্রজাতির সরীসৃপসহ প্রায় ৩৫ প্রজাতির পাখি। এমনকি হরেকরকম পাখির কলকাকলিতে মুখরিত চারপাশ।
সৈকত
ঘন বন আর সবুজে ছাওয়া বনের সৌন্দর্য বাড়িয়ে দিয়েছে লালদিয়া, পদ্মা, লাঠিমারা সৈকত। সূর্যাস্ত এবং সূর্যোদয়ের দৃশ্য দেখার জন্য এরচেয়ে ভালো পরিবেশ আর নেই।
দর্শন
সাগরের তীর দেখার জন্য নির্মাণ করা হয়েছে ফুট ট্রেইল। এছাড়া বনের ভেতর নির্মাণ করা হয়েছে ওয়াচ টাওয়ার, বিশ্রামাগার ও গোলঘর। এ বনের সবেচেয়ে আকর্ষণীয় দিক হলো- বনের ভেতরে এঁকেবেঁকে বয়ে চলা ছোট-বড় প্রায় ১০-১২টি খাল। জোয়ারের সময় খালগুলো পানিতে পরিপূর্ণ থাকে। ছোট ছোট নৌকায় করে উপভোগ করা যায় বনের মধ্যকার সবুজের সমারোহ।
ভৈরীকালিকাথুম
ভৈরীকালিকাথুম পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪,২০৬ জন এবং খানার সংখ্যা ছিল ৭৭৩ টি।
পল ফন মিকিরেন
খেলোয়াড়ী জীবন
পল টুয়েন্টি২০ আন্তর্জাতিক ক্রিকেটে নেদারল্যান্ড দলের হয়ে কেনিয়া দলের বিরুদ্ধে অভিষেক হয়। এর এক মাস পরে তিনি ওয়ানডে ক্রিকেটে দক্ষিণ আফ্রিকার বিরুদ্ধে ২০১৩ সালের ৩১ মেতে বোলার হিসেবে আত্মপ্রকাশ করেন।
সৌদি রিয়াল
থাম্ব|খালিদ বিন আব্দুল আজিজের রাজত্বকালে ১ রিয়ালে রাজা ফয়সাল বিন আব্দুলাজিজের ছবি ব্যবহার করা হয়েছিল
সৌদি রিয়াল (মুদ্রা প্রতীক: ﷼‎; ব্যাংক কোড: SAR) (ريال রিয়াল) সৌদি আরবের মুদ্রা। একে ১০০ হালালায় (هللة হালালাহ) বিভক্ত করা হয়। ৫ হালালাকে ১ সৌদি কিরিশ বলা হয়।
ফাতিহ বিরল
ফাতিহ বিরল (২২শে মার্চ ১৯৫৮,আঙ্কারা) হচ্ছেন তুর্কি অর্থনীতিবিদ ও শক্তি বিশেষজ্ঞ যিনি আন্তর্জাতিক শক্তি সংস্থার নির্বাহী পরিচালক হিসেবে ১লা সেপ্টেম্বর ২০১৫ থেকে বর্তমানে কর্মরত ছিলেন। তার শক্তি সংস্থার কর্মকালে তিনি প্যারিস ভিত্তিক এ সংস্থাকে আধুনিকায়নে ধারাবাহিকভাবে দারুন সব পদক্ষেপ নিয়েছেন,যেমন ভারতের মতো উদীয়মান অর্থনীতির সঙ্গে সম্পর্ক জোরদার করা এবং চীন ও পরিষ্কার শক্তি ট্রানজিশন এবং  নিট জিরো নির্গমনে পৌঁছানোর আন্তর্জাতিক প্রচেষ্টার উপর কাজ করেছেন যা এগিয়ে চলেছে।
বিরোল ২০২১ সালে বিশ্বের সবচেয়ে প্রভাবশালী ব্যক্তিদের টাইম ১০০ তালিকায় ছিলেন, বিশ্বের সবচেয়ে প্রভাবশালী ব্যক্তিদের মধ্যে একজন বলে ফোর্বস ম্যাগাজিনে উল্লেখ করা হয়েছে এবং ২০১৭ সালে ফিনান্সিয়াল টাইমস দ্বারা বছরের সেরা প্রভাবশালী ব্যক্তিত্ব হিসাবে স্বীকৃত। বিরল হলেন ওয়ার্ল্ড ইকোনমিক ফোরাম (দাভোস) এনার্জি অ্যাডভাইজরি বোর্ডের চেয়ারম্যান। তিনি মুদ্রণ এবং ইলেক্ট্রনিক মিডিয়া ঘন ঘন অবদানকারী এবং প্রতি বছর প্রধান আন্তর্জাতিক শীর্ষ সম্মেলন এবং সম্মেলনে অসংখ্য বক্তৃতা দেন।
প্রারম্ভিক জীবন
১৯৯৫ সালে জুনিয়র বিশ্লেষক হিসাবে আন্তর্জাতিক শক্তি সংস্থা এ যোগদানের আগে, বিরল ভিয়েনায় অর্গানাইজেশন অফ দ্য পেট্রোলিয়াম এক্সপোর্টিং কান্ট্রিজ ( ওপেক ) এ কাজ করেছিলেন।শক্তি সংস্থায় বছরের পর বছর ধরে, বিরোল চিফ ইকোনমিস্টের চাকরি পর্যন্ত কাজ করেছেন, একটি ভূমিকা যেখানে তিনি ২০১৫ সালে নির্বাহী পরিচালক হওয়ার আগে আন্তর্জাতিক শক্তি সংস্থার ঘনিষ্ঠভাবে পর্যবেক্ষণ করা ওয়ার্ল্ড এনার্জি আউটলুক রিপোর্টের দায়িত্বে ছিলেন।
বিরল ১৯৫৮ সালে আঙ্কারায় জন্মগ্রহণ করেছিলেন এবং জন্মসূত্রেই তুর্কি নাগরিক।তিনি ইস্তাম্বুল টেকনিক্যাল ইউনিভার্সিটি থেকে পাওয়ার ইঞ্জিনিয়ারিংয়ে বিএসসি ডিগ্রি অর্জন করেন।তিনি ভিয়েনার টেকনিক্যাল ইউনিভার্সিটি থেকে শক্তি অর্থনীতিতে এমএসসি এবং পিএইচডি ডিগ্রি লাভ করেন।২০১৩ সালে ইম্পেরিয়াল কলেজ লন্ডন কর্তৃক বিরলকে ডক্টরেট অফ সায়েন্স সম্মানিত করা হয়।২০১৩ সালে তাকে ফুটবল ক্লাব গালাতাসারে এসকে -এর সম্মানসূচক আজীবন সদস্য করা হয়েছিল।
চাম্বল ইউনিয়ন
চাম্বল বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
আয়তন
চাম্বল ইউনিয়নের আয়তন ৮,৮৪৮ একর (৩৫.৮১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী চাম্বল ইউনিয়নের মোট জনসংখ্যা ৩৪,১২১ জন। এর মধ্যে পুরুষ ১৭,২৬৫ জন এবং মহিলা ১৬,৮৫৬ জন। মোট পরিবার ৬,৭১৪টি।
অবস্থান ও সীমানা
বাঁশখালী উপজেলার দক্ষিণাংশে চাম্বল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে শীলকূপ ইউনিয়ন; পশ্চিমে গণ্ডামারা ইউনিয়ন; দক্ষিণে শেখেরখীল ইউনিয়ন ও পুঁইছড়ি ইউনিয়ন এবং পূর্বে লোহাগাড়া উপজেলার চুনতি ইউনিয়ন, আধুনগর ইউনিয়ন ও বড়হাতিয়া ইউনিয়ন অবস্থিত।
প্রশাসনিক কাঠামো
চাম্বল ইউনিয়ন বাঁশখালী উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী চাম্বল ইউনিয়নের সাক্ষরতার হার ৩৩.৬%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৭টি প্রাথমিক বিদ্যালয় রয়েছে।
যোগাযোগ ব্যবস্থা
চাম্বল ইউনিয়নে যোগাযোগের প্রধান সড়ক বাঁশখালী-পেকুয়া সড়ক। সব ধরনের যানবাহনে যোগাযোগ করা যায়।
খাল ও নদী
চাম্বল ইউনিয়নের পশ্চিম সীমান্ত দিয়ে বয়ে চলেছে জলকদর খাল।
হাট-বাজার
চাম্বল ইউনিয়নের প্রধান প্রধান হাট/বাজারগুলো হল চাম্বল বারইয়ার বাজার, চাম্বল গোলাম গজের বাজার, পশ্চিম চাম্বল বাংলাবাজার এবং পূর্ব চাম্বল মিয়ার দোকান হাট।
জেরোন খালসা
জেরোন খালসা (Jeron Khalsa) ভারতের মধ্য প্রদেশ রাজ্যের তিকমগড় জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে জেরোন খালসা শহরের জনসংখ্যা হল ৮২৯৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৪২%। পুরুষদের মধ্যে সাক্ষরতার হার ৫৪% এবং নারীদের মধ্যে এই হার ২৯%। সারা ভারতের সাক্ষরতার হার ৫৯.৫%, তার চাইতে জেরোন খালসা এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
জয়সলমীর জেলা
জয়সলমের জেলা হল ভারতের রাজস্থান রাজ্যের একটি জেলা ও পর্যটন কেন্দ্র। এই জেলার সদর দপ্তর জয়সলমের শহরে অবস্থিত এবং এটি এই জেলার একটি গুরুত্বপূর্ণ পর্যটন শহর। শহরটি গোল্ডেন সিটি বা স্বর্ণ শহর নামে পরিচিত। ২০১১ সালের হিসাবে জেলাটিতে মোট জন সংখ্যা ৬ লক্ষ ৭২ হাজার জন বসবাস করে।
অবস্থান
জেলাটি রাজস্থানের রাজধানী জয়পুর থেকে প্রায় ৫৫৭ কিলোমিটার পশ্চিমে অবস্থিত। এই জেলাটি পাকিস্তান সীমান্তবর্তী। এই জেলায় ভারত-পাকিস্তান অন্তর্জাতিক সীমান্ত রয়েছে ৪৪৭ কিমি।
প্রশাসনিক ব্যবস্থা
এই জেলাটি মোট ৩ টি মহকুমায় বিভক্ত। মহকুমা তিনটি হল - জৈসলমের মহকুমা, পোকরান মহকুমা ও ফাতেগড় মহকুমা
জেলাটিতে মোট ৭৭৪ টি গ্রাম রয়েছে এবং এই গ্রাম গুলি ১২৮ টি গ্রাম পঞ্চায়েতের অন্তর্গত। জেলার দুটি নগর পরিষদ রয়েছে একটি হল জৈসলমের ও অপরটি পোকরান।
ভূগোল ও আবহাওয়া
জেলাটি মরু অঞ্চলে অবস্থিত। এখানে গরমের সময় সর্বোচ্চ তাপমাত্রা হয় ৪৯ ডিগ্রি সেলসিয়স ও সর্বনিম্ন ২৫° সেলসিয়াস। শীতের সময় সর্বোচ্চ ৩° সেলসিয়াস ও সর্বনিম্ন ৫° সেলসিয়াস। এখানের বছরে গড় বৃষ্টিপাত হয় ২০৯ মিলিমিটার। এই জেলার প্রধান শহর জৈসলমেরে সর্বকালীন সর্বোচ্চ  তাপমাত্রা হয়ছিল ; সর্বোকালীন সর্বনিম্ন তাপমাত্রা.
দ্য লস্ট সিম্বল
দ্য লস্ট সিম্বল ২০০৯ সালে প্রকাশিত মার্কিন লেখক ড্যান ব্রাউন রচিত একটি রহস্য উপন্যাস। এ উপন্যাসে ড্যান ব্রাউনের জনপ্রিয় কাল্পনিক চরিত্র হার্ভার্ড বিশ্ববিদ্যালয়ের প্রতীকবিদ রবার্ট ল্যাংডন আমেরিকা যুক্তরাষ্ট্রের রাজধানী ওয়াশিংটন ডি.সিতে শ্বাসরুদ্ধকর একটি অভিযানে জড়িয়ে পড়েন। এটি ল্যাংডনকে নিয়ে ড্যান ব্রাউন রচিত তৃতীয় উপন্যাস।